kardosdrur/scandi-wiki huggingface dataset:
Aleksej Antonov

Aleksej Innokentjevitj Antonov ( ; født 9. september 1896 i Grodno, Russiske Kejserrige, død 16. juni 1962 i Moskva, Sovjetunionen) var en general i den sovjetiske hær, som blev tildelt sejrsordenen for sin indsats i 2. Verdenskrig.

Karriere 
Antonov blev født i Hrodna, som søn af en officer i zarens armé. Antonov tog eksamen fra militærakademiet i Frunze i 1921 og sluttede sig til den Røde Hær under den Russiske borgerkrig. Han blev instruktør på militærakademiet i Frunze i 1938.

I 1941 blev Antonov stabschef for den sovjetiske sydvestfront og den sovjetiske sydfront. Året efter blev han vicegeneralstabschef for de sovjetiske styrker og leder af operationsdirektoratet. Hans opgave bestod i at være bindeled til andre officerer og informere Stalin om den militære situation. 

I 1944 var Antonov ordførende og han deltog i såvel Jalta som Potsdamkonferencen. På Jaltakonferencen orienterede han de vestallierede om hvordan de allierede kunne hjælpe Sovjetunionen ved bombeangreb mod kommunikationslinjer, hvilket førte til Luftbombardementet af Dresden i 1945. 

Efter krigen blev Antonov viceøverstkommanderende for det transkaukasiske militærdistrikt. I 1955 blev han stabschef for de samlede styrker i Warszawa-pagten. Han beholdt denne post indtil sin død i 1962.

Familie 
Antonov var gift med den berømte ballerina Olga Vasiljevna Lepesjinskaja.

Kilder

Noter 

Officerer fra Sovjetunionen
Minister for nordisk samarbejde

Minister for nordisk samarbejde (tidligere kaldet minister for nordiske anliggender) er et ministerembede uden portefølje, der blev oprettet første gang af H.C. Hansens anden regering i 1957. Ministerposten har været nedlagt i perioderne 1960-1964, 1977-1980, 1981-1982, men regeringerne siden Poul Schlüters første regering har alle haft en minister for nordisk samarbejde. 

Idet der ikke findes et ministerium for nordisk samarbejde, er ministeren ikke leder for noget fagministerium. Derfor har alle ministrene for nordisk samarbejde også haft et andet ressortområde. Den departementale ekspedition af sager vedrørende nordisk samarbejde sker i Udenrigsministeriet under ledelse af ministeren. Ved regeringsskiftet den 27. juni 2019 blev området flyttet over i Miljø- og Fødevareministeriet.

Danske ministre for nordisk samarbejde 
 28. maj 1957 – 18. november 1960: Berthel Dahlgaard
 8. oktober 1964 – 15. juli 1965: Henry Grünbaum
 15. juli 1965 – 21. september 1966: Lars P. Jensen
 21. september 1966 – 1. oktober 1967: Tyge Dahlgaard
 1. oktober 1967 – 2. februar 1968: Ove Hansen
 2. februar 1968 – 11. oktober 1971: Poul Nyboe Andersen
 11. oktober 1971 – 26. februar 1977): Ivar Nørgaard 
 28. februar 1980 – 30. december 1981: Lise Østergaard
 10. september 1982 – 10. september 1987: Christian Christensen
 10. september 1987 – 3. juni 1988: Lars P. Gammelgaard
 3. juni 1988 – 18. december 1990: Thor Pedersen
 18. december 1990 – 25. januar 1993 : Knud Enggaard
 25. januar 1993 – 27. september 1994: Flemming Kofod-Svendsen
 27. september 1994 – 27. november 2001: Marianne Jelved 
 27. november 2001 – 18. juni 2002: Bendt Bendtsen 
 18. juni 2002 – 18. februar 2005: Flemming Hansen
 18. februar 2005 – 23. november 2007: Connie Hedegaard
 23. november 2007 – 23. februar 2010: Bertel Haarder
 23. februar 2010 – 3. oktober 2011: Karen Ellemann
 3. oktober 2011 – 3. februar 2014: Manu Sareen
 3. februar 2014 – 28. juni 2015: Carsten Hansen
 28. juni 2015 – 30. september 2015 : Carl Holst
 30. september 2015 – 28. november 2016 : Peter Christensen
 28. november 2016 – 2. maj 2018 : Karen Ellemann
 2. maj 2018 – 27. juni 2019 : Eva Kjer Hansen
 27. juni 2019 – 19. november 2020: Mogens Jensen
19. november 2020 – 15. december 2022: Flemming Møller Mortensen
15. december 2022 – nu: Louise Schack Elholm

Referencer 

 
Lister over ministre fra Danmark
Kaspar Rynkeby

Kaspar Rynkeby (født 19. marts 1982) er en tidligere dansk fodboldspiller.

Rynkeby fik sin første professionelle kontrakt med Silkeborg IF efter han havde spillet hos AaB i ungdomsårene. I Silkeborg stod han lige foran et gennembrud på holdet, inden skader satte ham ud af spillet.

I februar 2002 skiftede han til Viborg FF på en kontrakt gældende til 1. juni samme år. Kontrakten blev senere forlænget så den var gældende til 30. juni 2004. Men igen kom der skader i vejen for spilleren. Han opnåede kun 8 kampe for midtjyderne, scorede 2 mål i Superligaen. I august 2003 blev han udlejet til FC Nordjylland. Han sluttede sine år som fodboldspiller i Hjørring.

Eksterne henvisninger 

 

Fodboldspillere fra Danmark
Fodboldspillere fra Silkeborg IF
Fodboldspillere fra Viborg FF
Fodboldspillere fra FC Nordjylland
Fodboldspillere fra Randers FC
Fodboldspillere fra FC Hjørring
Jesper Duelund

Jesper Duelund (født 14. juli 1982) er en dansk fodboldspiller.

Karriere 
Duelund begyndte karrieren i Virum-Sorgenfri Boldklub, men spillede fra 1998 til 2002 i Lyngby Boldklub. Efter en pause startede han i 2003 i Brønshøj Boldklub, hvorefter turen i 2005 gik til Hellerup Idrætsklub.

Han spillede for Hellerup IK frem til september 2016, hvor han skulle til England for at studere. I februar 2007 vendte han tilbage til Hellerup IK.

Op til foråret 2008 skiftede Duelund til Brønshøj Boldklub, som han spillede for til og med efteråret 2009.

Anden virke 
I sit civile liv har han læst international marketing og management ved Copenhagen Business School.

Referencer

Eksterne henvisninger 

Fodboldspillere fra Danmark
Fodboldspillere fra Brønshøj Boldklub
Fodboldspillere fra Lyngby Boldklub
Fodboldspillere fra Hellerup IK
Alumni fra Copenhagen Business School
Kicking & Screaming

Kicking & Screaming er en amerikansk komediefilm fra 2005 instrueret af Jesse Dylan med Will Ferrell og Robert Duvall i hovedrollerne.

Se også 
 Frat Pack

Eksterne henvisninger 
 Officielle hjemmeside 
 

Amerikanske film fra 2005
Komediefilm fra USA
Daniel Merriweather

Daniel Paul Merriweather (født 17. februar 1982 i Melbourne, Australien) er en australsk R&B singer-songwriter. Efter flere succesfulde samarbejder med kunstnere som Mark Ronson udsendte han i juni 2009 sit debutalbum, Love And War. Albummet blev nr. 2 på den offcielle engelske albumhitliste.

Som teenager droppede han ud af high school for at satse på sin musik. Han debuterede i 2003 på Mark Ronsons album Here Comes the Fuzz og igen på Version, der kom i 2007. Han har desuden turneret med Kanye West i Australien og været opvarmning for Justin Timberlake og Biz Markie. Han har desuden optrådt på flere festivaler.

Eksterne henvisninger 
 Daniel Merriweathers officielle hjemmeside 

Sangere fra Australien
Musikere fra Australien
Personer fra Melbourne
Herbert Wehner

Herbert Wehner (født 11. juli 1906 i Dresden, Sachsen, død 19. januar 1990 i Bonn, Nordrhein-Westfalen) var en tysk politiker, der repræsenterede KPD og senere SPD.

Wehner var søn af en fagforeningsmand, der også var aktiv i SPD, men selv var han mere radikalt venstreorienteret. Han meldte sig ind i KPD i 1927 og blev valgt til parlamentet i Sachsen i 1930. Efter Hitlers magtovertagelse i 1933 deltog Wehner i den kommunstiske modstandsbevægelse. Han gik i 1935 i eksil i Moskva. Efter at have været i Sverige i partimæssigt øjemed, blev han i 1942 anholdt og arresteret.

Da han i 1946 vendte tilbage til Tyskland, blev han medlem af SPD. Han blev medlem af Forbundsdagen i 1949 og forblev medlem til han trak sig fra aktiv politik i 1983. Han havde en vigtig rolle i forbindelse med Godesberg-programmet, i hvilket partiet afviste den marxistiske ideologi. I 1966 blev han indenrigsminister i Kurt Kiesingers CDU-SPD-regering. Da SPD påtog sig regeringsansvaret under ledelse af Willy Brandt, blev Wehner formand for SPD's gruppe i Forbundsdagen.

Under hans tid i Forbundsdagen blev han kendt sin meget direkte stil; ofte kom han med personlige og fornærmende angreb på sine politiske modstandere. Han nåede at få næsten 80 irettesættelser af parlamentets formand. 

Han døde i 1990 efter længere tids sygdom.

Referencer 

Ministre fra Tyskland
Medlemmer af Forbundsdagen
Politikere fra SPD
Kommunister fra Tyskland
Personer fra Dresden
Felipe Melo

Felipe Melo de Carvalho eller blot Felipe Melo (født 26. juni 1983 i Volta Redonda) er en brasiliansk fodboldspiller, der spiller for Palmeiras i sit hjemland.

Klubkarriere

Tidlige karriere (2001–2009) 
Melos karriere startedes i den brasilianske storklub Flamengo, før han skiftede til først Cruzeiro og senere Grêmio. Hans optrædender her blev belønnet med et skifte til La Liga klubben Mallorca i slutningen af 2004-05 sæsonen. Melo blev dog ikke her længe, men rykkede til Racing Santander, hvor han blev to sæsoner, før han blev solgt til nyoprykkede Almería.  Hos Almería var han et sikkert førsteholdsvalg og spillede stort set alle kampe i en meget succesfuld sæson for oprykkerholdet, der kulminerede med en 8. plads. Melos præstationer tiltrak sig dog for meget opmærksomhed til, at Almería kunne holde på ham, og han blev derfor solgt til Serie A klubben ACF Fiorentina for €13m. Efter første sæson underskrev Melo en 5-årig kontraktforlængelse med klubben, selvom flere storklubber havde udset sig en handel for brasilianeren i sommertransfervinduet, deriblandt engelske Arsenal F.C.

Transfer til Juventus (2009–2013) 
Det blev dog ikke Arsenal, men Juventus der vandt transferkrigen om Felipe Melo, og skiftet til Juventus blev officielt en realitet den 15. juli 2009, da Juventus offentliggjorde at handelen med Fiorentina var accepteret af begge sider. Juventus måtte af med wingen Marco Marchionni, der ansloges at have en værdi på €4.5 millioner, samt €20 millioner

Transfer til Inter 

Felipe Melo har pr 31/8-2015 skrevet kontrakt med F.C. Internazionale fra Milano

Landsholdskarriere 
Melo debuterede på det brasilianske landshold i 2-0 sejren over Italien i en venskabskamp den 10. maj 2009. Han scorede første gang i en VM-kvalifikationskamp mod Peru. Han scorede også åbningsmålet for Brasilien til Confederations Cup 2009 med mod USA, som de også besejrede i finalen. Melo var for mange en kuriøs inkludering i træner Carlos Dungas startopstilling, men nødvendig, da Dunga favoriserede en startopstilling med to defensive midtbanespillere. På landsholdet har Melo dannet defensivt midtbanepar med Gilberto Silva med stor succes. Han blev udtaget til VM i 2010 i Sydafrika.

Referencer

Eksterne henvisninger 

Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra Cruzeiro Esporte Clube
Fodboldspillere fra Grêmio Foot-Ball Porto Alegrense
Fodboldspillere fra RCD Mallorca
Fodboldspillere fra Racing Santander
Fodboldspillere fra UD Almería
Fodboldspillere fra ACF Fiorentina
Fodboldspillere fra Juventus F.C.
Fodboldspillere fra Galatasaray SK
Fodboldspillere fra Palmeiras
Deltagere ved verdensmesterskabet i fodbold 2010
Udenomsparlamentarisk opposition

Udenomsparlamentarisk opposition (tysk: Außerparlamentarische Opposition , fork. APO) var en løst strukturet venstreorienteret protestbevægelse, der var aktiv i Vesttyskland fra slutningen af 1960'erne til begyndelsen af 1970'erne. Oppositionsgrupperingen udgjorde en central del af den tyske studenterbevægelse.

De aktive i den udenomsparlamentariske opposition bestod mestendels af unge, der var utilfredse med den regerende store koalition af SPD og CDU. Regeringspartierne kontrollerede 95% af mandaterne i Forbundsdagen, og der var således ingen de facto opposition i parlamentet, hvilket de unge var utilfreds med. Den udenomsparlamentariske opposition fungerede som talerør for denne utilfredshed. Medlemmerne var både studerende, folk fra fagbevægelsens venstrefløj samt andre unge. Gruppens ledende person var Rudi Dutschke.

Den udenomsparlamentariske oppositions aktiviteter kulminerede efter mordforsøget på Rudi Dutschke med demonstrationer mod Springer-koncernen og mod nødretslovgivningen. Gruppen blev derefter opløst, men flere af bevægelsens medlemmer blev aktiv i andre venstrefløjsgrupperinger, bl.a. Rote Armee Fraktion.

Aktivister fra Tyskland
Tysklands historie
Venstreekstremisme
Godesberg-programmet

Godesberg-programmet (tysk: Godesberger Programm) er navnet på et partiprogram, som det tyske socialdemokratiske parti SPD vedtog på en ekstraordinær kongres i Bad Godesberg ved Bonn 15. november 1959. Programmet var gældende til 1989. 

Programmet markerede den for længst fuldførte omdannelse af SPD fra et socialistisk arbejderparti til et pragmatisk folkeparti. Grundprincipperne i programmet har fortsat betydning for SPD's politiske positionering, selv om programmet i 1989 blev erstattet af Berlin-programmet. Forløberen for Godesberg-programmet var Heidelberg-programmet fra 1925, som blev betydeligt modifcieret i 1946. 

Godesberg-programmet var præget af liberal-demokratiske grundprincipper og markerede en afstandtagen fra marxistiske begreber som klassekamp og planøkonomi. Partiet slog i stedet fast, at det arbejder for en social markedsøkonomi, retsstatsprincipper samt for 'menneskers frie udfoldelse'.

Tysklands politik
Tysklands historie
Adecco

Adecco S.A. er en schweizisk-baseret international virksomhed, der er markedsledende globalt indenfor HR. Virksomheden har hovedsæde i Glattbrugg i Schweiz og har aktiviteter indenfor rekruttering, vikarservice og outplacement. Adecco beskæftiger 36.500 på sine 6.700 kontorer i 60 lande og formidler arbejde til 700.000 vikarer på verdensplan. I 2007 omsatte Adecco for 19,97 mia. euro.

Adecco blev dannet i 2006 ved en fusion af det franske selskab Ecco og Adia Interim fra Schweiz. Virksomheden er noteret på SIX Swiss Exchange og på Euronext.

I Danmark har datterselskabet Adecco Danmark over 100 medarbejder ansatte fordelt på 8 kontorer:

København, Odense, Aalborg, Aarhus, Herning, Fredericia, Tønder og Aabenraa. 

Selskabet er også det største af sin art på det danske marked. Det danske selskab er medlem af Dansk Erhverv.

Referencer

Eksterne henvisninger
Adeccos internationale hjemmeside
Adecco Danmarks hjemmeside

Servicevirksomheder fra Schweiz
Etableret i 2006
Selskaber noteret på Euronext exchanges
HR-virksomheder
Genforsikring

Genforsikring eller reassurance refererer til en praksis, hvor et forsikringsselskab beskytter sig mod tabsrisiko ved at tegne en forsikring, således at man overlader dele af sine forpligtelser til andre forsikringsselskaber. 

Genforsikring tegnes oftest, hvor forsikringsselskabet risikerer en særlig stor udbetaling, f.eks. som følge af naturkatastrofer eller skibsulykker. Genforsikringsselskabet dækker oftest kun en del af skaden, men på denne måde sikrer forsikringsselskabet sig at det ikke får underskud grundet store skadesudbetalinger. Et forsikringsselskab kan enten tegne genforsikring for en enkelt police eller en hel serie policer. 

Der skelnes mellem proportional genforsikring, som indebærer at genforsikringsselskabet får en fast andel af hver forsikringspræmie og til gengæld betaler en fast andel af forsikringsselskabets skadesudbetalinger samt nonproportional genforsikring, hvor genforsikringsselskabet kun dækker, såfremt skadesudbetalingen overstiger et vist aftalt niveau.

Forsikring
Selvforsikring

Selvforsikring er en risikostyringsmetode, hvor man afsætter et bestemt nøje udregnet beløb til at kunne kompensere for mulige fremtidige tab. Metoden står således i modsætningsforhold til forsikring, hvor man betaler et forsikringsselskab for at dække eventuelle skader.

Selvforsikring er baseret på forsikringsmatematik og store tals lov, således at det afsatte beløb er tilpas stort til at kunne dække fremtidige tab. Ræsonnementet er at selvforsikring i mange tilfælde vil være billigere end at tegne en police hos et kommercielt forsikringsselskab.

Såvel den danske stat som flere af kommunerne er selvforsikrende; se erstatningsansvarsloven § 20. Statens institutioner reserverer hvert finansår 1 procent af deres samlede indtægter til at kunne afholde udgifter til forsikringsbegivenheder.

Kilde 
 http://www.uvm.dk/For%20institutioner/Institutionsdrift/Forsikring/Statens%20selvforsikring.aspx

Referencer 

Forsikring
Juridiske begreber
Bernard le Bovier de Fontenelle

Bernard le Bovier de Fontenelle, også kaldet Bernard le Bouyer de Fontenelle, (11. februar 1657 i Rouen – 9. januar 1757 i Paris) var en fransk forfatter. Han var medlem af både Académie française og Académie des sciences. Hans mor var søster til dramatikerne Pierre Corneille og Thomas Corneille. 

Fontenelle blev uddannet fra Jesuiterordenens kollegium i Rouen og prøvede efterfølgende kræfter med advokatgerningen, men droppede det efter sin første proces. Han besluttede dernæst for at hellige sig litteratur. Han forsvarede den kartesianske tradition og beskæftigede sig med filosofi og videnskab.

Debutværket, tragedien Aspar, udkom i 1680 og blev en stor fiasko. Med undtagelse af operaen Thétis et Pélée fra 1689 var hans følgende dramatiske værker heller ikke større succeser. Nouveaux Dialogues des morts fra 1683 gav ham derimod stor anseelse i i litterære kredse. Hovedværket Entretiens sur la pluralité des mondes (Samtaler om mangfoldigheden af verdener, 1686), i hvilket han fremstiller Descartes' astronomiske teorier på hidtil uset populærvidenskabelig vis bidrog kun yderligere til at befæste denne position. Han bosatte sig i Paris i 1687 og udgav samme år Histoire des oracles. Han blev medlem af Académie française i 1691 og blev sekretær i Académie des sciences i 1699. 

Han bidrog væsentligt til udbredelsen af det rationalistiske natursyn i Frankrig, ligesom han dannede en forbindelse med den klassicistiske periode, der repræsenteres af Corneille, Racine og Boileau og den nye oplysningstid, hvis fremmeste repræsentanter var Voltaire, d'Alembert og Diderot. Dog tilhørte han mere 1700-tallets philosophes end 1600-tallets beaux esprits. Fontenelle var som videnskabsmand i den grad underordnet, men som populærvidenskabelig formidler var han banebrydende.

Han døde i Paris i 1757 næsten 100 år gammel. Selv tilskrev han sit gode helbred et regelmæssigt indtag af jordbær. 

Månekrateret Fontenelle blev i 1935 opkaldt efter ham.

Faglitterære forfattere fra Frankrig
Adelige
Dramatikere fra Frankrig
Librettister fra Frankrig
Personer fra Rouen
Kurtwood Smith

Kurtwood Larson Smith (født 3. juli 1943) er en amerikansk film- og tvskuespiller, bedst kendt for typecastede roller som strenge fædre i bl.a. den Oscarbelønnede dramafilm Døde poeters klub (1989) og komedieserien Dengang i 70'erne (1998-2006).

Filmografi i udvalg 
 RoboCop (1987)
 Rambo III (1988)
 Døde poeters klub (1989)
 Dengang i 70'erne (1998-2006)
 Deep Impact (1998)
 Girl, Interrupted (1999)
 Worst Week (2008-2009)

Eksterne henvisninger 

 

Filmskuespillere fra USA
Danny McBride

Daniel "Danny" R. McBride (født 29. december 1976) er en amerikansk skuespiller, manuskriptforfatter og producer kendt for komiske roller i bl.a. The Heartbreak Kid (2007) og Pineapple Express (2008).

Filmografi i udvalg 
 Hot Rod (2007)
 The Heartbreak Kid (2007)
 Superbad (2007)
 Drillbit Taylor (2008)
 Pineapple Express (2008)
 Tropic Thunder (2008)
 Fanboys (2009)
 Observe and Report (2009)
 Land of the Lost (2009)
 Up in the Air (2009)
 Alien: Covenant (2017)

Se også 
 Frat Pack

Eksterne henvisninger 

 

Filmskuespillere fra USA
Jonah Hill

Jonah Hill Feldstein (født 20. december 1983 i Los Angeles, Californien) er en amerikansk skuespiller og manuskriptforfatter, som er bedst kendt for sin rolle i filmen Moneyball fra 2011, som han fik en nominering til Oscar for bedste mandlige birolle for.

Udvalgt filmografi 
 The 40 Year Old Virgin (2005)
 Accepted (2006)
 Click (2006)
 Knocked Up (2007)
 Evan Almighty (2007)
 Superbad (2007)
 Walk Hard: The Dewey Cox Story (2007)
 Forgetting Sarah Marshall (2008)
 Nat på Museet 2 (2009)
 Funny People (2009)
 Get him to the Greek (2010)
 Moneyball (2011)
 The Sitter (2011)
 21 Jump Street (2012)
 The Watch (2012)
 Django Unchained (2012)
 This Is the End (2013)
 The Wolf of Wall Street (2013)
 LEGO Filmen (2014) (stemme til Green Lantern)
 22 Jump Street (2014)
 Don't Look Up (2021)

Se også 
 Frat Pack

Referencer

Eksterne henvisninger 

 

Filmskuespillere fra USA
Personer fra Los Angeles
Bill Lawrence

Bill Lawrence (født 26. december 1968 i Ridgefield, Connecticut) er en amerikansk manuskriptforfatter, producer og instruktør. 

Lawrence er bedst kendt som skaberen af komedieserien Scrubs og som medskaber af komedieserien Spin City, hvoraf mange skuespillere sidenhen fik gæsteroller i Scrubs. Derudover har Lawrence bidraget til komedieserier som Friends og Alletiders barnepige. Lawrence er gift med skuespilleren Christa Miller, som spiller rollen som Dr. Cox' ekskone i Lawrences egen serie Scrubs. Med Miller har han tre børn.

Eksterne henvisninger 
 

Tv-producenter fra USA
Tv-personligheder fra USA
Manuskriptforfattere fra USA
Gentofte Rådhus

Gentofte Rådhus, beliggende Bernstorffsvej 161 i Charlottenlund, er det administrative centrum for Gentofte Kommune og er arbejdsplads for ca. 500 personer.

Den monumentale bygning i nyklassicisme er tegnet af kgl. bygningsinspektør Thorvald Jørgensen og opført 1934-36. Samme arkitekt i kompagniskab med Kai Rasmussen tegnede en nordlig udvidelsesfløj, der blev bygget under Besættelsen 1942-44. Anlægget blev langt senere afsluttet med en modernistisk sydlig fløj, der blev tegnet af Hoff og Windinge I/S med Bent Sand Høgsberg, Poul Wested Olesen og Palle Rydahl Drost som medindehavere.

Tidligere rådhuse 
Kommunens første bygning, der var opført som rådhus, lå på hjørnet af L.E. Bruunsvej og Rådhusvej. Bygningen var fra 1903 og tegnet af kommunens arkitekt Andreas Thejll. Det er siden nedrevet, men navnet Rådhusvej lever videre.

Rådhuse i Danmark
Charlottenlund
Rådhus
Laura Linney

Laura Leggett Linney (5. februar 1964 på Manhattan) er en Golden Globe-vindende amerikansk skuespiller.

Udvalgt filmografi

Film 
 Dave (1993)
 Primal Fear (1996)
 The Truman Show (1998)
 Mystic River (2003)
 Love Actually (2003)
 Kinsey (2004)
 P.S. (2004)
 Man of the Year (2006)
 The Hottest State (2006)
 The Savages (2007)

Tv-serier 
 Frasier, Tv-serie (2003), fem episoder
 John Adams, miniserie (2008)

Priser og nomineringer 
Laura Linney har modtaget tre Emmy Awards, en Golden Globe Award og en Screen Actors Guild Award. Derudover har Linney været nomineret til en Oscar tre gange, tre gange til en Golden Globe, tre gange til en Screen Actors Guild Award og en gang til en BAFTA Award.

Eksterne henvisninger 

 

Skuespillere fra New York
Filmskuespillere fra USA
Tv-skuespillere fra USA
Oscar-nominerede skuespillere
Rudersdal Rådhus

Rudersdal Rådhus (tidligere Søllerød Rådhus) Øverødvej 2 i Holte, er det administrative centrum for Rudersdal Kommune. Kommunen erstattede i 2007  Søllerød Kommune.

Rådhuset er opført for Søllerød Kommune 1940-1942 efter tegning af arkitekterne Arne Jacobsen og Flemming Lassen. Bygningen blev indviet den 16. marts 1942 under Besættelsen. I 1964 opførtes tilbygningen mod øst ved samme arkitekter. Det regnes for et af Jacobsens hovedværker i Danmark og blev fredet i 1992.

Rådhuset afløste det gamle Søllerød Rådhus i palæstil på Søllerødvej 64 fra 1903-1904 (indviet 21. maj) efter tegning af Christian Mandrup-Poulsen og Martin Larsen. Det gamle rådhus findes endnu.

Kilder 
 Om rådhuset 

Holte
Rudersdal Kommune
Fredede bygninger, konstruktioner og anlæg i Rudersdal Kommune
Fredede rådhuse i Danmark
Arne Jacobsen
Rødovre Rådhus

Rødovre Rådhus, beliggende Rødovre Parkvej 150 i Rødovre, er administrativt centrum for Rødovre Kommune på Københavns vestegn.

Bygningen er et kendt værk af Arne Jacobsen og opført 1954-1956 efter nordamerikanske forbilleder. Omgivelserne blev anlagt i samarbejde med havearkitekt Eigil Kiær. En ny forplads blev anlagt 2002 af landskabsarkitekten Sven-Ingvar Andersson. Jacobsen tegnede alle deltaljer til huset og møblerede det med sine møbelserier. Et ur tegnet til rådhuset er også forblevet en designklassiker.

Bygningen og dens omgivelser blev fredet i 1994.

Eksterne kilder/henvisninger
 Rødovre Rådhus i Arkitekturbilleder.dk 
 Fredningssag hos Kulturarvsstyrelsen

Fredede rådhuse i Danmark
Rådhus
Arne Jacobsen